CELEX: 62007CJ0233
Language: el
Date: 2008-05-08
Title: Απόφαση του Δικαστηρίου (έβδομο τμήμα) της 8ης Μαΐου 2008. # Επιτροπή των Ευρωπαϊκών Κοινοτήτων κατά Πορτογαλικής Δημοκρατίας. # Παράβαση κράτους μέλους - Περιβάλλον - Οδηγία 91/271/ΕΟΚ - Επεξεργασία των αστικών λυμάτων - Απόφαση 2001/720/ΕΚ - Παρέκκλιση όσον αφορά την επεξεργασία των αστικών λυμάτων του οικισμού της ακτής Estoril - Παράβαση των άρθρων 2, 3 και 5 της εν λόγω αποφάσεως. # Υπόθεση C-233/07.

Απόφαση του Δικαστηρίου (έβδομο τμήμα) της 8ης Μαΐου 2008 – Επιτροπή κατά Πορτογαλίας
      (Υπόθεση C‑233/07)
      «Παράβαση κράτους μέλους – Περιβάλλον – Οδηγία 91/271/ΕΟΚ – Επεξεργασία των αστικών λυμάτων – Απόφαση 2001/720/ΕΚ – Παρέκκλιση όσον αφορά την επεξεργασία των αστικών λυμάτων του οικισμού της ακτής Estoril – Παράβαση των άρθρων 2, 3 και 5 της εν λόγω αποφάσεως»
      1.                     Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά
            τη λήξη της ταχθείσας με την αιτιολογημένη γνώμη προθεσμίας (Άρθρο 226 ΕΚ) (βλ. σκέψη 31)
      2.                     Κράτη μέλη – Υποχρεώσεις – Παράβαση – Δικαιολογία αντλούμενη από τεχνικής φύσεως δυσκολίες – Δεν χωρεί (Άρθρο 226 ΕΚ) (βλ.
            σκέψη 33)
      3.                     Περιβάλλον – Επεξεργασία των αστικών λυμάτων – Οδηγία 91/271 – Παρεκκλίσεις (Οδηγία 91/271 του Συμβουλίου· απόφαση 2001/720
            της Επιτροπής, άρθρα 2, 3 και 5) (βλ. σκέψεις 41, 47-56)
      Αντικείμενο
      
         
               Παράβαση κράτους μέλους – Παράβαση των άρθρων 2, 3 και 5 της αποφάσεως 2001/720/ΕΚ της Επιτροπής, της 8ης Οκτωβρίου 2001,
                  για την παραχώρηση στην Πορτογαλία παρέκκλισης όσον αφορά την επεξεργασία των αστικών λυμάτων του οικισμού της ακτής Estoril
                  (ΕΕ L 269, σ. 14)
               
            Διατακτικό
      Το Δικαστήριο αποφασίζει:
      
         
                  1)
               
               
                  
               
               
                  	Η Πορτογαλική Δημοκρατία,
               
            –        μη υποβάλλοντας, κατά την κολυμβητική περίοδο, τα αστικά λύματα του οικισμού της ακτής Estoril τουλάχιστον σε προηγμένη πρωτοβάθμια
         επεξεργασία και σε απολύμανση πριν από την απόρριψή τους στη θάλασσα, σύμφωνα με το άρθρο 2 της αποφάσεως 2001/720/ΕΚ της
         Επιτροπής, της 8ης Οκτωβρίου 2001, για την παραχώρηση στην Πορτογαλία παρέκκλισης όσον αφορά την επεξεργασία των αστικών λυμάτων
         του οικισμού της ακτής Estoril·
      
      –        μη υποβάλλοντας, εκτός της κολυμβητικής περιόδου, τα αστικά λύματα αυτού του οικισμού τουλάχιστον σε πρωτοβάθμια επεξεργασία
         πριν από την απόρριψή τους, σύμφωνα με το άρθρο 3 της εν λόγω αποφάσεως, και 
      
      –        μη διασφαλίζοντας την προστασία του περιβάλλοντος από τις επιπτώσεις της απορρίψεως των αστικών λυμάτων αυτού του οικισμού,
      παρέβη τις υποχρεώσεις που υπέχει από τα άρθρα 2, 3 και 5 της εν λόγω αποφάσεως. 
      
         
                  2)
               
               
                  
               
               
                  	Καταδικάζει την Πορτογαλική Δημοκρατία στα δικαστικά έξοδα.